

**DATGANIAD O DDIBEN**

**\_\_\_\_\_\_\_\_\_\_\_\_\_\_\_**

**Rhanbarth:**

Gwasanaeth Mabwysiadu Barnardo's Cymru

**Dyddiad:**

Mawrth 2023

**Cofrestredig:**

Asiantaeth Mabwysiadu


**Corff Cofrestru:**

Arolygiaeth Gofal Cymru

**Rhif Cofrestru:**

Arolygiaeth Gofal Cymru

W010000722/M001/0006



**Cynnwys**

**Adran 1:** Cyflwyniad03

* Amcanion, nodau a chanlyniadau 04

**Adran 2:** Manylion cofrestru'r gwasanaeth 06

**Adran 3:** Staff gwasanaethu 11

* Rolau swyddi a chymwysterau 11

**Adran 4:** Gwasanaethau a ddarperir 15

**Adran 5:** Recriwtio, cymeradwyo,

adolygiad a chefnogaeth i fabwysiadwyr 16

**Adran 6:** Monitro a gwerthuso 22

**Adran 7:** Adborth a chanmoliaeth 24

**Adran 8:** Cwynion a Chynrychiolaeth 25

**Adran 9:** Manylion awdurdod cofrestru 27

**Cyflwyniad**

#### Mae'n ofyniad y Rheoliadau Gwasanaethau Rheoledig (Cofrestru) (Cymru) 2017 bod asiantaeth fabwysiadu yn llunio Datganiad Diben. Mae'r Datganiad Hwn o Ddiben wedi'i ysgrifennu yn unol â;

#### Rheoliadau'r Asiantaethau Mabwysiadu 2005 (diwygiedig 2011)

* Rheoliadau Asiantaethau Mabwysiadu (Cymru) (Diwygio) 2020

#### Rheoliadau Asiantaethau Mabwysiadu Gwirfoddol a Rheoliadau'r Asiantaethau Mabwysiadu (diwygiadau amrywiol) 2003 - Cymru a Lloegr fel y'u diwygiwyd gan Reoliadau Asiantaethau Mabwysiadu Gwirfoddol (Diwygio) 2005

#### Safonau Gofynnol Cenedlaethol ar gyfer Mabwysiadu (2011)

#### Rheoliadau Cynllunio Gofal 2010

#### Deddf Plant 1989

#### Deddf Mabwysiadu a Phlant 2002

#### Rheoliadau Asiantaethau Mabwysiadu ac Adolygiad Annibynnol o Benderfyniadau (Diwygio) 2011

#### Rheoliadau'r Asiantaethau Mabwysiadu (Panel a Diwygiadau Canlyniadol) 2012

* Rheoliadau Asiantaethau Mabwysiadu (Cymru) (Diwygio) 2014
* Rheoliadau Asiantaethau Mabwysiadu (Cymru) (Diwygio) 2020

#### Rheoliadau Cynllunio Gofal, Lleoliad ac Adolygu Achos a Gwasanaethau Maethu (Diwygiadau Amrywiol) 2013.

#### Deddf Gwasanaethau Cymdeithasol a Llesiant (Cymru) 2014

#### Deddf Rheoleiddio ac Arolygu Gofal Cymdeithasol (Cymru) 2016 Rheoliadau Gwasanaethau Rheoleiddiedig (Cofrestru) (Cymru) 2017

#### Rheoliadau Gwasanaethau Mabwysiadu Rheoleiddiedig (Darparwyr Gwasanaethau ac Unigolion Cyfrifol) (Cymru) 2019 (SL(5)338)

#### Mae copi o'r Datganiad o Ddiben hwn wedi'i ddarparu i Arolygiaeth Gofal Cymru ac mae modd cael mynediad ato ar wefan Barnardo's ac mae hefyd ar gael ar gais. Mae'r Datganiad o Ddiben hwn yn cael ei adolygu a'i ddiweddaru'n rheolaidd, ac yn flynyddol o leiaf.

**Amcanion, nodau a chanlyniadau**

**Nodau:**

Yn Barnardo's, credwn na ddylai gorffennol plentyn byth ddiffinio ei ddyfodol; mae pob plentyn yn haeddu'r cyfle i gyflawni ei botensial.

Rydym yn cydnabod bod y plant yr ydym yn ceisio eu lleoli ymhlith y rhai mwyaf agored i niwed yn ein cymdeithas. Bydd barn, dymuniadau a theimladau plant yn cael eu gweithredu, oni bai ei fod yn groes i'w lles.

Cred Barnardo's fod rhieni da yn dod o lawer o gefndiroedd gwahanol ac maen nhw mor amrywiol â'r plant rydyn ni'n ceisio eu lleoli. Mae'n ofynnol i ddarpar fabwysiadwyr ddangos eu bod yn gallu magu plentyn yn ddiogel ac yn fedrus hyd at annibyniaeth a thu hwnt. Mae mabwysiadu yn ymrwymiad gydol oes ac mae Barnardo's wedi ymrwymo i barhau i fod yn ymatebol ac yn gefnogol drwy gydol y daith honno.

Mae Barnardo's yn deall pwysigrwydd hunaniaeth ethnig a diwylliannol yn ei waith lleoli mewn teuluoedd a'i nod, pan fo'n bosibl, yw cyflawni lleoliadau gyda mabwysiadwyr sy'n adlewyrchu a/neu yn hyrwyddo tarddiad ethnig, cefndir diwylliannol, crefydd, ac iaith y plant sydd i’w lleoli.

Bydd cymorth priodol yn cael ei gynnig i bob teulu i'w galluogi i fynd i'r afael ag anghenion penodol y plentyn. Bydd hyn yn cynnwys gwella gallu'r rhieni i ddeall a hyrwyddo hunan-barch, hyder a hunaniaeth bositif y plentyn. Mae Barnardo's yn cael mynediad at sbectrwm eang o wasanaethau cymorth. Mae’n bosibl defnyddio’r rhain i ymateb i anghenion unigol.

**Amcanion a chanlyniadau:**

1. Rhoi teuluoedd mabwysiadol saff, diogel, a pharhaol i blant; mae ein polisïau a'n gwasanaethau wedi'u cyfeirio at sicrhau'r canlyniad hwn i blant sydd â chynllun gofal o fabwysiadu.
2. Cynyddu'r dewis o leoliadau a lleihau oedi yn y broses fabwysiadu i blant. Y plant sydd fwyaf tebygol o fod ag angen ein gwasanaeth yw rhai o gefndiroedd du a lleiafrifoedd ethnig, grwpiau brodyr a chwiorydd, plant oed ysgol, plant sydd ag anghenion ychwanegol yn deillio o anableddau dysgu neu gorfforol a phlant sydd ag anawsterau emosiynol ac ymddygiadol.
3. Recriwtio, paratoi, asesu, a chefnogi darpar deuluoedd mabwysiadol. Bydd teuluoedd mabwysiadol posibl yn cael eu hystyried ar sail eu gallu i fodloni anghenion y plant y nodwyd eu bod yn cael eu lleol i'w mabwysiadu.
4. Ceisio darparu lefel uchel o gymorth emosiynol, ymarferol, a chyfreithiol i blant a theuluoedd ar ôl mabwysiadu. Bydd yr asiantaeth yn ceisio helpu teuluoedd i gael mynediad at y cymorth mabwysiadu priodol.
5. Mae'r asiantaeth yn cynnig cefnogaeth a chynghori i oedolion sydd â chysylltiad mabwysiadu ac yn cynnig gwasanaeth rhyngol i oedolion y mae Barnardo's yn asiantaeth fabwysiadu berthnasol ar eu cyfer.
6. Gall Barnardo's gynnig amrywiaeth o hyfforddiant ac ymgynghoriaeth.

**Manylion Cofrestru'r Gwasanaeth**

Mae Barnardo's yn gwmni sydd wedi'i gofrestru fel corfforaeth ymddiriedolaeth ar 16 Rhagfyr 1926 ac yn gyfyngedig drwy warant (wedi'i gofrestru yn Lloegr o dan rif 61625). Mae'n elusen gofrestredig (rhifau 216250 a SC037605). Ei offeryn llywodraethol yw'r Memorandwm ac Erthyglau Cymdeithas, a ddiwygiwyd yn fwyaf diweddar trwy benderfyniad arbennig a basiwyd ar 17 Gorffennaf 2001.

Mae Bwrdd Ymddiriedolwyr Barnardo, drwy'r Pwyllgor Plant a Phobl Ifanc, yn llywodraethu Asiantaeth Mabwysiadu Barnardo's. Mae'r pwyllgor hwn yn cyfarfod bob pedwar mis ac yn derbyn adroddiadau gan yr Unigolyn Cyfrifol.

Cyflwynir adroddiad blynyddol i Fwrdd Ymddiriedolwyr Barnardo's gyda throsolwg o waith mabwysiadu’r asiantaeth. Mae'r Cyfarwyddwr Masnachol yn cydlynu gwaith yr Asiantaeth rhwng rheoli Corfforaethol a'r Llinell Fusnes Lleoli mewn Teuluoedd.

Rheolwr yr Asiantaeth Mabwysiadu yw Martin Kaid, Rheolwr Gweithrediadau.

Penderfynwr yr Asiantaeth Mabwysiadu yw Jo-Ann Swanston-King. Jo-Ann yw Rheolwr Mabwysiadu Barnardo's UK.

Cymhwysodd Jo-Ann fel gweithiwr cymdeithasol ym 1995 ac mae wedi'i chofrestru gyda Social Work England. Mae Jo-Ann wedi gweithio mewn awdurdod Lleol ac yn y sector gwirfoddol. Mae wedi gweithio mewn gwasanaethau mabwysiadu ers 2005, mewn rolau amrywiol fel ymarferydd, Rheolwr Ymarfer, Rheolwr Gwasanaeth a Rheolwr Cofrestredig Asiantaeth Mabwysiadu. Mae hyn hefyd wedi cynnwys gweithredu fel Cynghorydd i banel mabwysiadu. Jo-Ann oedd rheolwr gweithrediadau Barnardo's Adoption North West rhwng Ebrill 2019 – Mawrth 2021.

Mae gan Jo-Ann y cymwysterau canlynol:

* Gradd B.A. Anrhydedd mewn Astudiaethau Cymdeithasol Cymhwysol (1995)
* Diploma mewn Gwaith Cymdeithasol (1995)
* Dyfarniad Ôl-gymhwyso mewn Gwaith Cymdeithasol (2010)
* Tystysgrif mewn Astudiaethau Proffesiynol – Rheoli ac arweinyddiaeth (2013)

Gellir cysylltu â Rheolwr Mabwysiadu'r DU trwy:

Jo-Ann Swanston-King

Gwasanaeth Mabwysiadu Barnardo's Cymru

Tŷ Britannia

Van Road

Caerffili

CF83 3GG

**Rhif ffôn:** 029 20 484316

Yr Unigolyn Cyfrifol yw Brenda Farrell, Pennaeth Busnes, Lleoli mewn Teuluoedd.

Mae gan yr unigolyn cyfrifol ystod benodol o ddyletswyddau a chyfrifoldebau i'w cyflawni fel y nodir yn Rheoliadau Gwasanaethau Mabwysiadu Rheoleiddedig (Darparwyr Gwasanaethau ac Unigolion Cyfrifol) (Cymru) 2019 (SL(5)338)

Mae’n bosibl cysylltu â'r Unigolyn Cyfrifol trwy:

Brenda Farrell

Gwasanaeth Mabwysiadu Barnardo's Cymru

Tŷ Britannia

Van Road

Caerffili

CF83 3GG

**Rhif ffôn:** 029 20 484316

**Gwasanaeth Mabwysiadu Barnardo's Cymru**

Tŷ Britannia

Van Road

Caerffili

CF83 3GG

**Rhif ffôn:** 029 20 484316

Rhif cofrestru Arolygiaeth Gofal Cymru yw W010000722/M001/0006.

Y Gangen Cymorth Mabwysiadu yw:

* Making Connections Rhif Cofrestru Ofsted SC051840

Barnardo's Making Connections, 140 Balaam St, Llundain, E13 8RD.

**Cangen Mabwysiadu Cymru:**

* Gwasanaethau Mabwysiadu Barnardo's Cymru - Cofrestru AGC CS2005095655

Barnardo's Cymru, Tŷ Britannia, Van Road, Caerffili, CF38 3GG

**Canghennau Mabwysiadu Lloegr:**

Mae pedair cangen sy'n gosod plant i'w mabwysiadu a changen ychwanegol sy'n cynnig gwasanaethau cymorth mabwysiadu penodedig. Mae Rheolwr Gweithrediadau yn rheoli pob cangen.

* Gwasanaeth Mabwysiadu Barnardo's De-ddwyrain - Rhif Cofrestru Ofsted SC051838

54 Head Street, Colchester Essex CO1 1PB.

Mae'r gangen hon hefyd yn darparu gwasanaethau cymorth mabwysiadu drwy wasanaeth LINK a CAFIS yn 10 Jubilee Way, Faversham, Swydd Gaint ME13 8GD.

* Barnardo’s Adoption Yorkshire – Rhif Cofrestru Ofsted SC051836

Unit 6, Pavilion Business Park, Royds Hall Road, Leeds, LS12 6AJ.

         Mae gan y gangen hon hefyd swyddfa yn 222 Eccles Old Road,

         Salford, Manceinion, M6 8AL

* Barnardo’s Adoption Midlands and South West - Rhif Cofrestru Ofsted SC434885

Fulford Centre, Gatehouse Avenue, Withywood, Bryste BS13 9AQ

* Barnardo’s Adoption North East - Rhif Cofrestru Ofsted SC051835

1 Lumley Court, Drum Industrial Estate, Chester le Street, Durham DH2 1AN.

**Cangen Mabwysiadu yr Alban:**

* Barnardo’s Scotland Adoption Service (BSAS) - Rhif Cofrestru SCSWIS CS2005095655

(sy'n ymgorffori'r Gwasanaeth Lleoli Mabwysiadu a'r Gwasanaeth Cymorth Mabwysiadu). Building 10,000, Gower St, Glasgow G51 1PR.

**Cangen Mabwysiadu Gogledd Iwerddon:**

* Barnardo's Adoption Northern Ireland - Rhif Cofrestru RQIA 020764

230B Belmont Road, Belfast, BT4 2AW

**Dyma'r datganiad o ddiben ar gyfer Cangen Cymru.**

Mae'r gangen wedi cofrestru i ddarparu:

* Gwasanaethau mabwysiadu domestig a gwasanaethau cymorth mabwysiadu
* Gwasanaeth cynghori ar gofnodion genedigaethau a gwasanaethau cyfryngol
* Gwasanaethau cymorth mabwysiadu i blant ac oedolion

**Staff gwasanaethu**

**Gwasanaeth, rheolaeth a strwythur staffio**

Unigolyn cyfrifol

Brenda Farrell

Amser llawn (37 awr)

Dip / CCETSW / BA Anrh / NVQ5

Rheolwr Gweithrediadau

Martin Kaid

Amser llawn (37 awr)

Dip SW / ILM 5

Rheolwr Ymarfer Mabwysiadu

Sara Henderson

Amser llawn (37 awr)

BSc(Anrh) Gwaith Cymdeithasol

Gweithiwr

Cymdeithasol 37 awr

Gweithiwr

Cymdeithasol

37 awr

Rheolwr Gweinyddu 18.13 awr

ILM A NVQ 4

Gweinyddwr Gwasanaeth

21.75 awr

Canfyddwr Teulu

30 awr

Swyddog marchnata

18.13 awr

(gwag)

Gweithiwr Prosiect

21.75 awr

Gweinyddwr Gwasanaeth

21.75 awr

Gweithiwr Cymdeithasol

37 awr

Gweithiwr Cymdeithasol

37 awr

Pennaeth Cynorthwyol Busnes

Sarah Morgan

Amser llawn (37 awr)

Dip SW

**Rolau swyddi a chymwysterau**

**Tîm rheoli**

**Pennaeth Cynorthwyol Busnes**

Mae Sarah Morgan yn Weithiwr Cymdeithasol cymwys sydd wedi'i gofrestru gyda Gofal Cymdeithasol Cymru (GCC). Cwblhaodd Sarah ei chymhwyster "Rheoli Ansawdd Ymarfer mewn Gofal Cymdeithasol" yn 2012. Mae ganddi brofiad helaeth o reoli gwasanaethau lleoli mewn teuluol, gan weithio'n ddwys gyda theuluoedd ac ar y cyd ag awdurdodau lleol

Mae’r Pennaeth Cynorthwyol Busnes (AHOB) yn gyfrifol am reoli a goruchwylio strategol y gwasanaeth mabwysiadu a'i swyddogaethau a'i feysydd cyfrifoldeb ac adroddiadau i'r Unigolyn Cyfrifol.

Yr AHOB yw'r rhyngwyneb strategol rhwng y Gwasanaeth yng Nghymru a gwasanaethau mabwysiadu Barnardo's ledled y wlad. Mae ganddynt gylch gwaith sicrhau ansawdd clir.

**Rheolwr Gweithrediadau**

Mae Martin Kaid yn Weithiwr Cymdeithasol cymwys sydd wedi'i gofrestru gyda Gofal Cymdeithasol Cymru (GCC). Mae gan Martin hefyd Ddyfarniad Lefel 5 ILM mewn Rheoli ac Arweinyddiaeth.

Mae Martin wedi cymhwyso ers 18 mlynedd, gan weithio yn y Gwasanaeth Troseddu Ieuenctid, ac yn swyddog Cydraddoldeb ar gyfer y Cyngor Cydraddoldeb Rhanbarthol yn Rhondda Cynon Taf. Bu hefyd yn asesydd annibynnol, ac yn rheolwr gwasanaeth i Action for Children yn ogystal â Gwasanaethau Plant Barnardo's. Mae Martin yn gweithio i Barnardo's ers 11 mlynedd.

Y Rheolwr Gweithrediadau sy'n gyfrifol am weithredu'r gwasanaeth mabwysiadu yn gyffredinol ac am fabwysiadwyr cymeradwy a phlant sydd angen lleoliadau mabwysiadu. Mae ganddynt brofiad o fabwysiadu a gwasanaethau plant ehangach a hanes clir o sicrhau canlyniadau llwyddiannus i blant a mabwysiadwyr. Mae'r Rheolwr Gweithrediadau yn adrodd i'r AHOB.

Mae'r Rheolwr Gweithrediadau yn gyfrifol am reoli cyllidebol ac mae'n ymwneud â datblygu a gweithredu nodau ac amcanion strategol y sefydliad. Mae'r Rheolwr Gweithrediadau yn gyfrifol am reoli Rheolwyr Ymarfer, yn eistedd ar Banel yn rôl Cynghorydd i’r Panel, yn sicrhau bod yr holl bolisïau a gweithdrefnau'n gyfredol, yn cwblhau archwiliadau o'r gwasanaeth i sicrhau safon uchel, ac yn monitro ac yn cynghori ar gwynion a honiadau difrifol gan sicrhau bod gweithdrefnau priodol yn cael eu dilyn a bod mesurau diogelu ar waith.

Y Rheolwr Gweithrediadau sy'n gyfrifol am oruchwylio, datblygu a rheoli'r rheolwr ymarfer a’r gweithwyr cymdeithasol yn y tîm. Bydd gan y Rheolwr Gweithrediadau hefyd gyfrifoldeb am recriwtio aelodau panel cymwys a phrofiadol addas, arfarniadau panel (ar y cyd â chadeirydd y panel) a chydlynu hyfforddiant y panel.

Rheolwr Ymarfer

Sara Henderson yw'r Rheolwr Ymarfer Mabwysiadu; mae hi'n Weithwraig Gymdeithasol gymwysedig sydd wedi'i chofrestru gyda GCC. Mae Sara wedi gweithio ym maes gofal cymdeithasol ers cwblhau gradd yn y gyfraith. Mae Sara wedi cymhwyso ers blynyddoedd, ac mae’n gweithio fel gweithiwr cymdeithasol annibynnol yn ystod y blynyddoedd diwethaf gyda Gwasanaethau Plant yr Awdurdodau Lleol a darparwyr annibynnol o fewn y sectorau maethu, mabwysiadu, a gofal plant.

Y rheolwr ymarfer sy'n gyfrifol am oruchwylio a rheoli'r Gweithwyr Cymdeithasol a Gweithiwr Prosiect a Canfyddwr Teulu. Bydd y rheolwr Ymarfer Mabwysiadu yn cymryd cyfrifoldeb am ddatblygu gwasanaethau hyfforddi a chymorth i fabwysiadwyr, ynghyd â chyfrifoldebau dros recriwtio ac asesu.

Mae'r Rheolwr Ymarfer yn adrodd i'r Rheolwr Gweithrediadau.

Gweithwyr Cymdeithasol

Yn y tîm mae gweithwyr Cymdeithasol cymwys cyfwerth ag amser llawn sydd wedi'u cofrestru gyda Gofal Cymdeithasol Cymru. Rhyngddynt maent yn rhannu cymwysterau mewn meysydd ymarfer arbenigol, e.e., Ymarfer Datblygiadol Dyadig, Addysg Ymarfer a Lefel Therapi trwy Chwarae . Gallant hefyd gymryd rolau arweiniol yn y tîm ar gyfer meysydd arfer da gan gynnwys, goruchwylio myfyrwyr, mentora mabwysiadwyr a lleoliad parhaol cynnar.

Mae'r gwasanaeth hefyd yn ymgysylltu â chronfa fach o ymgynghorwyr annibynnol sydd ar gael i gynnal asesiadau a darparu gwasanaethau hyfforddi a therapiwtig i fabwysiadwyr.

Canfyddwr Teulu

Mae'r canfyddwr teulu ( diwrnodau’r wythnos) yn canolbwyntio ar gysylltu a pharu plant â'n mabwysiadwyr cymeradwy. Mae hyn yn cynnwys gweithio gyda mabwysiadwyr sydd newydd eu cymeradwyo i lunio proffil dod o hyd i deulu, gan gydlynu â chanfyddwyr teuluoedd eraill ledled gwasanaeth mabwysiadu Barnardo’s yn genedlaethol, i ddatblygu perthnasoedd ag Awdurdodau Lleol i rannu gwybodaeth am deuluoedd Barnardo’s sy’n aros i fabwysiadu a rhannu gwybodaeth amdanynt a chynrychioli’r gwasanaeth ac i gefnogi darpar fabwysiadwyr mewn digwyddiadau canfod teuluoedd yn rhanbarthol ac yn genedlaethol.

**Gweithiwr Prosiect - Cyfranogi**

Prif rôl y Gweithiwr Prosiect yw fel Arweinydd Cyfranogi, sy'n gyfrifol am drefnu a hwyluso digwyddiadau cyfranogi'r gwasanaeth. Mae hyn yn cynnwys hyfforddiant i fabwysiadwyr, grwpiau cefnogi a digwyddiadau cymdeithasol y mae Barnardo's Cymru yn eu cynnal drwy gydol y flwyddyn, ar gyfer darpar fabwysiadwyr, mabwysiadwyr cymeradwy a'u plant. Mae'r Gweithiwr Prosiect hefyd yn cefnogi canfyddwr teulu'r gwasanaeth i gefnogi nifer fach o fabwysiadwyr cymeradwy yn ogystal â threfnu a chefnogi gyda digwyddiadau proffilio a diwrnodau gweithgareddau sy'n cael eu cynnal ar gyfer mabwysiadwyr cymeradwy. Gall gweithiwr y prosiect hefyd gynnig cymorth lefel isel i Fabwysiadwyr sydd â phlant wedi'u gosod gyda nhw, a allai fod ag angen cefnogaeth barhaus nad oes angen ymyrraeth gan weithwyr cymdeithasol.

**Gweinyddu**

Mae'r gwasanaeth yn cael ei gefnogi gan dîm gweinyddol profiadol ac effeithlon sy'n sicrhau bod systemau'n rhedeg yn llyfn a bod pawb sy'n cysylltu â'r asiantaeth yn cael profiad cadarnhaol. Mae rheolwr Gweinyddwr y Gwasanaeth yn cefnogi ac yn goruchwylio'r tîm Gweinyddu.

Gwasanaethau Lleoli mewn Teuluoedd Barnardo's Cymru – Cynnig Cymraeg

Mae Barnardo's yn dangos parch i'r Gymraeg trwy ei holl weithgareddau ac yn cydnabod yr angen i fod yn briodol ymatebol i anghenion ieithyddol siaradwyr Cymraeg. Mae Gwasanaethau Lleoli mewn Teuluoedd Barnardo's Cymru wedi ymrwymo'n llwyr i fodloni gofynion Mesur y Gymraeg (Cymru) .

O fewn Barnardo's Cymru, mae rôl arweiniol uwch reolwr yn benodol ar gyfer y Gymraeg a Grŵp Strategaeth y Gymraeg weithredol sy'n cyfarfod bob chwarter. Mae Barnardo's yn darparu gwasanaethau o fewn cadarnleoedd Cymru'n bennaf; mewn partneriaeth ag Awdurdodau Lleol ac â sefydliadau eraill lle mai Cymraeg yw’r iaith busnes.

Rydym yn defnyddio dull 'cynnig gweithredol' cyson tuag at ein hymrwymiad Cymraeg ar draws ein holl wasanaethau yng Nghymru ac yn defnyddio arwyddion dwyieithog (mewn cyhoeddusrwydd ac adeiladau), hysbysebu, gwefannau, recriwtio a staffio, a deunyddiau cefnogi gan sicrhau nad yw unrhyw iaith yn cael ei thrin yn llai ffafriol na'r llall.  Rydym hefyd yn ceisio'n gadarnhaol i sicrhau:

* Bod pob plentyn, person ifanc a'u teuluoedd yn cael gwybod eu bod yn gallu cael mynediad at wasanaethau yn Gymraeg a Saesneg.
* Y gellir darparu pob gohebiaeth gychwynnol i deuluoedd yn ddwyieithog.
* Bod y staff sy'n siarad Cymraeg yn cael eu paru gyda phlant a theuluoedd sy'n siarad Cymraeg.
* Byddwn yn uniaethu â theuluoedd yn y gymuned ac yn sicrhau bod teuluoedd yn ymwybodol o bwyntiau gwasanaeth dwyieithog; gan ddarparu gallu dwyieithog i sicrhau y caiff gwasanaethau eu darparu’n briodol ac yn amserol.

Gwasanaethau a ddarperir

Mae'r asiantaeth yn darparu:

* Recriwtio, paratoi, ac asesu darpar fabwysiadwyr.
* Dod o hyd i deuluoedd ar gyfer mabwysiadwyr cymeradwy
* Cynnal a chefnogi presenoldeb mewn digwyddiadau proffilio
* Ystod o weithdai a diwrnodau hyfforddi ar ôl cymeradwyo.
* Therapi Lleoliad Cynnar ar bwynt paru â phlentyn
* Lefel uchel o gymorth emosiynol, ymarferol, a chyfreithiol i blant a theuluoedd ar ôl mabwysiadu.
* Cyrsiau rhianta therapiwtig ar gyfer teuluoedd sy'n mabwysiadu - drwy asiantaeth allanol a lle y nodir angen a aseswyd.
* Cefnogaeth a chyngor llinell gymorth dros y ffôn y tu allan i oriau arferol.
* Grwpiau cymorth i fabwysiadwyr a digwyddiadau cymdeithasol rheolaidd.
* Mynediad lle y nodwyd neu y gofynnwyd amdano, i fentor: lle y mae mabwysiadwr profiadol yn rhoi cymorth i fabwysiadwr arall.
* Asesiad o'r angen am gymorth ar ôl mabwysiadu, gan gynnwys ceisiadau am gymorth i Awdurdodau Lleol.
* Cymorth gyda rhianta sy'n seiliedig ar ymlyniad a mynediad at Therapydd Chwarae pan fo PACE neu rianta sy'n seiliedig ar ymlyniad yn angen a aseswyd.
* Cefnogaeth a chynghori i oedolion sydd â chysylltiad mabwysiadu a gwasanaeth rhyngol i oedolion y mae Barnardo's yn asiantaeth fabwysiadu berthnasol ar eu cyfer.
* Bydd ystyriaeth hefyd yn cael ei roi i ddarparu mynediad i rieni mabwysiadol at gynghori neu seicotherapi perthnasol pe bai'n cael ei asesu fel angen.
* Yn ystod pandemig Covid, mae gwasanaethau wedi darparu cefnogaeth a chymorth drwy gyfuniad o ymgysylltu wyneb yn wyneb a rhithiol.  Mae Barnardo's wedi cadw at ganllawiau'r llywodraeth ac wedi sefydlu prosesau iechyd a diogelwch a risg llawn i sicrhau bod gwasanaethau'n cael eu darparu'n barhaus yn ystod y pandemig.

Recriwtio, cymeradwyo, adolygu, a chefnogaeth i rieni sy'n mabwysiadu

*Mae'r adran hon yn darparu gwybodaeth am y gweithdrefnau ar gyfer recriwtio, paratoi, asesu, cymeradwyo, a chefnogi darpar rieni mabwysiadol posibl.*

**Ymholiad cychwynnol**

Ar ôl derbyn ymholiad gan ddarpar fabwysiadwr/fabwysiadwyr posibl, byddwn yn ymateb ac yn cymryd manylion cychwynnol er mwyn sicrhau eu bod yn byw o fewn ein hardal recriwtio ddaearyddol. Byddwn yn ateb cwestiynau sydd gan ddarpar fabwysiadwyr posibl am y broses fabwysiadu ac yn anfon pecyn gwybodaeth atynt a fydd yn cynnwys manylion pellach am fabwysiadu a'r prosesau.

**Cyfarfod/trafodaeth gwybodaeth**

Os yw darpar fabwysiadwr/fabwysiadwyr posibl yn dymuno bwrw ymlaen, fe'u gwahoddir i gymryd rhan mewn unrhyw un o'r canlynol;

* Gwahoddiad i'r digwyddiad gwybodaeth nesaf; cyfarfodydd gyda’r nos ac unrhyw gyfarfodydd gwybodaeth sy'n cael eu cynnal mewn asiantaeth sy'n agos yn ddaearyddol os yw'r cyfarfodydd hynny'n cael eu cynnal yn gynharach.
* Cyfarfod a drefnwyd ymlaen llaw, naill ai yng nghartref y darpar fabwysiadwr posibl neu yn swyddfa'r asiantaeth; neu
* Galwad ffôn a drefnwyd ymlaen llaw.

Pan fydd y darpar fabwysiadwr posibl yn cael mwy o wybodaeth am fabwysiadu ac yn arbennig y broses fabwysiadu gyda Barnardo's a sut gallwn eu cefnogi.

**Ymweliad cychwynnol â'r cartref**

Y cam nesaf pe bai'r ymholydd am barhau, a dymunwn ystyried eu hymholiad ymhellach, fydd i un o'n gweithwyr cymdeithasol ymweld â'r ymholydd yn eu cartref. Mae hwn yn gyfle iddyn nhw ddarganfod mwy am y broses fabwysiadu ac yn ein galluogi i ddarganfod mwy amdanynt hwy. Ar ôl hyn, bydd gan y darpar fabwysiadwr/fabwysiadwyr posibl amser i ystyried a yw mabwysiadu yn addas iddyn nhw ar hyn o bryd.

Os yw'r darpar fabwysiadwr/fabwysiadwyr posibl yn dymuno symud i'r cam nesaf bydd gofyn iddynt gwblhau'r ffurflen Cofrestru/Mynegi Diddordeb yn ffurfiol.

**Ffurflen cofrestru/Mynegi Diddordeb a gwiriadau**

Bydd y ffurflen Cofrestru Diddordeb yn gofyn am ganiatâd gan ddarpar ymgeisydd/ymgeiswyr posibl i ni wneud y gwiriadau canlynol:

* Gwiriadau GDG i gael gwybodaeth am unrhyw ymddygiad troseddol neu euogfarnau. Ni fydd pob trosedd yn creu anawsterau o ran cais, ond mae'n hanfodol bod unrhyw bryderon yn cael eu trafod wrth ymgymryd â'r Cofrestriad o Ddiddordeb.
* Geirdaon gan asiantaethau eraill megis Gwasanaethau Plant yr Awdurdod Lleol (ALl), darparwyr morgeisi neu landlord a chyflogwr/chyflogwyr (blaenorol).
* Byddwn yn gofyn am fanylion chwe chanolwr personol.
* Byddwn hefyd yn gofyn am ganiatâd am archwiliad meddygol llawn.

Pan fydd Cofrestriad o Ddiddordeb wedi cael ei gwblhau a'i gyflwyno, byddwn yn ymateb o fewn deg diwrnod gwaith ac, os caiff ei argymell, byddwn yn gofyn i'r ymgeisydd fod mewn sefyllfa i ddechrau paratoad Cam Un. Ar gychwyn Cam un, cyfeirir at yr ymholydd/ymholwyr wedyn fel darpar fabwysiadwr/fabwysiadwyr.

**Cam Un – Y broses Cyn-Asesu**

Y disgwyl yw y bydd Cam Un fel arfer yn cael ei gwblhau o fewn deufis. Yn ystod y cam hwn, bydd y darpar fabwysiadwr/fabwysiadwyr yn archwilio i ba raddau mae ganddynt ddiddordeb mewn mabwysiadu a’u gallu i wneud hynny, cyn penderfyniad, gan y darpar fabwysiadwr a'r asiantaeth ynghylch a ddylid mynd ymlaen at Gam Dau. Am y rheswm hwn, bydd Cam Un yn canolbwyntio ar hyfforddiant a pharatoi cychwynnol, ac ar ôl ei ganfod, trwy wiriadau a chyfeiriadau rhagnodedig, a oes unrhyw reswm absoliwt pam na ddylai'r darpar fabwysiadwr/fabwysiadwyr fynd ymhellach.

Bydd rhan o'r cam hwn yn golygu y bydd y darpar fabwysiadwr/fabwysiadwyr yn cwblhau tasgau yn eu llyfr gwaith fel disgrifio eu teulu, dysgu am blant a allai gael eu mabwysiadu, gan rannu eu profiad gyda phlant, ac ati.

Rydym yn cydnabod bod pobl yn dod at fabwysiadu o lawer o wahanol amgylchiadau a phrofiadau bywyd. Byddwn ni'n arwain darpar fabwysiadwr/fabwysiadwyr yn llawn fel y gallant ddarganfod y cryfderau a'r gwendidau y gallant eu cyflwyno i'r dasg o rianta mabwysiadol. Byddwn gyda'n gilydd yn llunio cytundeb Cam Un a fydd yn nodi'n glir yr hyn sydd angen ei wneud mewn ffordd sy'n teimlo'n iawn i'r darpar fabwysiadwr/fabwysiadwyr.

**Hyfforddiant paratoi**

Yn ystod y cam hwn byddwn yn gwahodd y darpar fabwysiadwr/fabwysiadwyr i ddechrau cwrs paratoi. Mae hyn yn cynnwys cyfres o sesiynau gyda darpar fabwysiadwyr eraill a staff arbenigol. Bydd hyn yn rhoi gwybodaeth a chyfleoedd i'r darpar fabwysiadwyr/fabwysiadwyr archwilio'u disgwyliadau o fabwysiadu'n drylwyr.

Byddan nhw'n cwrdd â phobl eraill ar yr un cam o'r broses, yn ogystal â phobl sydd eisoes wedi mabwysiadu a byddant yn cael cyfle i feddwl mwy am y plant y mae angen eu mabwysiadu. Mae hyn yn rhan orfodol o'r broses mabwysiadu.

Yn ystod Cam Un, byddwn yn cwblhau'r gwiriadau ffurfiol ac yn gofyn i'r darpar fabwysiadwr/fabwysiadwyr ymweld â'u meddyg teulu i gael archwiliad meddygol. Byddwn yn cadw mewn cysylltiad â'r ymholydd drwy Gam Un ac ychydig cyn ei gwblhau byddwn yn adolygu'r cynnydd gyda nhw ac yn tynnu sylw at unrhyw bryderon neu angen am ymholiadau pellach.

Mae cam un yn gorffen gyda phenderfyniad yr asiantaeth o ran a yw'r darpar fabwysiadwr/fabwysiadwyr yn addas i symud ymlaen i Gam Dau. Os felly, a'u bod hefyd am barhau, gofynnir i'r darpar fabwysiadwr/fabwysiadwyr gadarnhau eu bod yn derbyn o fewn chwe mis a bydd angen iddynt fod ar gael yn llawn i gymryd rhan yng Ngham Dau ar y pwynt hwnnw.

**Cam Dau – Yr Asesiad**

Pan fyddwn yn cael gwybod bod yr ymholydd wedi derbyn gwahoddiad i Gam Dau, bydd gweithiwr cymdeithasol yn cyfarfod â nhw a gyda'i gilydd byddant yn cwblhau cynllun Cam Dau (Cytundeb). Bydd hyn yn dangos llinell amser ar gyfer cynnal asesiad unigol y darpar fabwysiadwr ac fel arfer byddai'r cam hwn yn cael ei gwblhau o fewn pedwar mis.

**Proses asesu mabwysiadu**

Yn ystod y broses asesu bydd gweithiwr y darpar fabwysiadwr yn treulio mwy o amser gyda nhw, gan ddod i'w hadnabod yn well ac archwilio hanes eu bywyd a'u hanes teuluol. Os oes gan ddarpar fabwysiadwr/fabwysiadwyr blant gartref, bydd angen i'w gweithiwr cymdeithasol hefyd ddod i'w hadnabod fel rhan o'r uned deuluol.

Tua diwedd y cam hwn bydd y gweithiwr yn cwblhau Adroddiad y Darpar Fabwysiadwr (PAR) i'w gyflwyno i'r Panel Mabwysiadu.

Bydd y darpar fabwysiadwr/fabwysiadwyr yn cael cyfle i weld a rhoi sylwadau ar yr adroddiad hwn cyn ei gyflwyno i'r panel. Mae'r Panel Mabwysiadu yn cynnwys unigolion profiadol o amrywiaeth o broffesiynau sy'n gweithio gyda phlant. Mae cadeirydd y panel a'r rhan fwyaf o aelodau yn annibynnol ar Barnardo's ac fe all gynnwys rhywun sydd wedi mabwysiadu o'r blaen hefyd a rhywun sydd wedi cael ei fabwysiadu. Bydd y panel yn ystyried y wybodaeth a ddarperir a bydd y darpar fabwysiadwr/fabwysiadwyr yn cael eu gwahodd i'w cyfarfod yn bersonol ac ar ôl hynny byddant yn gwneud argymhelliad a yw'r darpar fabwysiadwr/fabwysiadwyr yn addas i fabwysiadu. Yna gwneir y penderfyniad terfynol gan Wneuthurwr Penderfyniadau Asiantaeth Fabwysiadu Barnardo.

**Canfod/paru teuluoedd**

Ar ôl i'r darpar fabwysiadwr/fabwysiadwyr gael eu cymeradwyo gan yr asiantaeth fel 'Addas i fabwysiadu' byddwn yn eu cynorthwyo i ddod o hyd i deulu. Byddwn yn cwrdd â'r mabwysiadwr/fabwysiadwyr cymeradwy ac yn cwblhau Cytundeb Cynllun Paru sy'n amlinellu'r broses wrth nodi plentyn/plant y gallai'r mabwysiadwr/fabwysiadwyr cymeradwy fod yn addas ar ei gyfer. Byddwn ni hefyd yn eu cynorthwyo i lunio proffil byr ohonynt eu hunain a fydd yn cael ei rannu gyda chanfyddwyr teuluoedd i blant mewn Awdurdodau Lleol. Gofynnwn i'r holl fabwysiadwyr cymeradwy baratoi llyfr neu DVD amdanynt eu hunain i'w rannu â'r plentyn a allai ymuno â'u teulu yn y pen draw. Bydd y mabwysiadwr/mabwysiadwyr cymeradwy hefyd yn cael eu cyfeirio at Gofrestr Mabwysiadu Cymru sy'n gweithredu er mwyn cysylltu mabwysiadwyr cymeradwy â phlant sydd â chynllun mabwysiadu.

Caiff plant sydd angen cael eu mabwysiadu eu hatgyfeirio mewn nifer o ffyrdd a bydd gweithiwr cymdeithasol a chanfyddwr teuluol cymeradwy yn eu cefnogi i edrych ar broffiliau plant a mynegi diddordeb mewn plant y maent yn teimlo y gallant fodloni eu hanghenion. Os yw gweithiwr cymdeithasol y plentyn yn teimlo mai’r mabwysiadwr/mabwysiadwyr cymeradwy yw’r unigolyn/teulu cywir o bosibl, yna bydd cyfarfodydd yn cael eu cynnal i drafod y plentyn yn fanylach gan ganiatáu i'r mabwysiadwr gael cymaint o wybodaeth â phosibl.

Pan fydd y mabwysiadwr/mabwysiadwyr cymeradwy a'r gweithwyr yn cytuno bod popeth i’w weld yn iawn, bydd argymhelliad 'paru' ffurfiol yn mynd i Banel Mabwysiadu'r Awdurdod Lleol. Bydd hyn hefyd yn cynnwys argymhellion ynghylch unrhyw gymorth ychwanegol y gall fod ei angen ar y mabwysiadwr/mabwysiadwyrxxxxxxxx.

Os cytunir ar y 'paru', yna bydd cyfarfod yn cael ei gynnal gyda'r mabwysiadwr/mabwysiadwyr i gynllunio'r cyflwyniadau a'r lleoliad. Yn Barnardo's byddwn yn gweithio'n agos gyda mabwysiadwyr drwy gydol y prosesau hyn ac yn eu cefnogi i setlo'r plant gyda’u teulu.

Pan fydd plentyn yn cael ei leoli, bydd gweithiwr cymdeithasol y plentyn a gweithiwr cymdeithasol y mabwysiadwr yn parhau i ymweld â'r teulu yn rheolaidd i wneud yn siŵr bod popeth yn iawn. Bydd y mabwysiadwr/mabwysiadwyr yn cael eu cefnogi drwy gydol y lleoliad a hyd at y gwrandawiad llys lle y bydd cyfarfodydd adolygu rheolaidd yn cael eu cynnal hyd nes y bydd y plentyn yn cael ei fabwysiadu'n gyfreithiol. Bydd y mabwysiadwr/mabwysiadwyr hefyd yn cael cyfle i fynd i hyfforddiant pellach, i grwpiau cymorth i fabwysiadwyr ac i ddigwyddiadau cymdeithasol. Pan fydd pawb yn hyderus bod y lleoliad yn mynd yn dda, bydd y mabwysiadwr/mabwysiadwyr yn gallu gwneud cais am orchymyn Mabwysiadu. Bydd amseriad y cais yn cael ei drafod yn y cyfarfodydd adolygu.

**Cymorth ôl-fabwysiadu**

Mae mabwysiadu yn daith gydol oes a bydd Barnardo's yn cefnogi mabwysiadwyr bob cam o'r ffordd gan gynnwys yn y blynyddoedd sy'n dilyn. Cefnogaeth ôl-fabwysiadu yw’r cymorth neu’r gefnogaeth sydd ei hangen er mwyn sicrhau parhad y berthynas rhwng plentyn mabwysiadol a'r teulu mabwysiadol. Pan fydd plentyn yn cael ei leoli gyda mabwysiadwr, bydd cynllun cymorth mabwysiadu yn cael ei lunio a fydd yn cyfeirio at eu hanghenion cymorth. Mae ar lawer o deuluoedd angen cefnogaeth ychwanegol ac mae nifer o wasanaethau ar gael i'w helpu wrth i'r mabwysiadwr a’r plentyn feithrin eu perthynas. Mae Barnardo's yn cynnig amrywiaeth o gefnogaeth a bydd yr opsiwn cywir ar gyfer mabwysiadwr yn dibynnu ar eu sefyllfa unigol. Pan fydd y mabwysiadwr yn cysylltu â ni, byddwn yn gweithio gyda nhw i nodi beth yw eu hanghenion o ran cymorth mabwysiadu.

**Monitro a gwerthuso**

Mae'r Unigolyn Cyfrifol yn cynnal goruchwyliaeth dros reolaeth, ansawdd, diogelwch, ac effeithiolrwydd y gwasanaeth yn unol â'i gynllun busnes blynyddol. Cynhelir hyn trwy ymgysylltu â phlant, â rhieni mabwysiadol, ac â staff, gan ddadansoddi data, mynychu paneli mabwysiadu, ymweld â'r gwasanaeth a llunio;

1. Adroddiad adolygu ansawdd gofal ar gyfer Barnardo's sy'n cael ei gwblhau bob chwe mis ac sy'n cynnwys asesiad o safon y gofal ac o argymhellion cysylltiedig;
2. Adroddiad ar ddigonolrwydd yr adnoddau sydd ar gael (a elwir yn fewnol yn Adroddiad Perfformiad Chwarterol (QPR)) bob chwarter.
3. Adroddiad blynyddol i Weinidogion Cymru (AGC).

Mae amrywiaeth o systemau ar waith i fonitro a gwerthuso darpariaeth gwasanaethau mabwysiadu Barnardo's, er mwyn sicrhau eu bod yn effeithiol a’u bod o safon yn briodol.

* Mae pob Gweithiwr Cymdeithasol wedi'i gofrestru gyda Gofal Cymdeithasol Cymru ac mae pob aelod o staff yn destun gwiriadau a chyfeiriadau GDG.
* Mae'r holl staff yn cael goruchwyliaeth ffurfiol reolaidd ac Adolygiad Perfformiad a Datblygu blynyddol (PDR).
* Bydd holl aelodau'r panel mabwysiadu yn cael eu gwerthuso'n ffurfiol bob blwyddyn.
* Bydd yr asiantaeth yn llunio adroddiad bob dwy flynedd am weithgarwch a pherfformiad y panel gan gynnwys ystadegau, aelodaeth a materion sydd o ddiddordeb neu bryder.
* Bydd y Panel yn derbyn diweddariad hanner blwyddyn gan yr asiantaeth ar gynnydd mabwysiadwyr cymeradwy o ran dod o hyd i deuluoedd a lleoliadau a wnaed.
* Bydd y Panel yn rhoi adborth ar ansawdd adroddiadau i'r asiantaeth adeg y panel ac yn flynyddol.
* Gofynnir i'r holl fabwysiadwyr a gweithwyr cymdeithasol cymeradwy ddarparu adborth ysgrifenedig ar ôl mynychu'r panel.
* Mae’r Panel yn ystyried adroddiadau o leoliadau yr amherir arnynt a gellir cyfeirio achosion at y Mecanwaith Adolygu Annibynnol (IRM).
* Bydd pob mabwysiadwr cymeradwy sydd heb leoliadau yn cael adolygiad bob blwyddyn.
* Mae'r gwasanaeth yn gofyn i'r holl fabwysiadwyr cymeradwy gwblhau'r arolwg adborth blynyddol.
* Mae’r gwasanaeth yn casglu adborth plant a phobl ifanc mewn

digwyddiadau.

* Cynhelir adolygiadau Perfformiad Chwarterol o'r gwasanaeth gan y Pennaeth Busnes Cynorthwyol.
* Mae adroddiad ar y gwasanaeth mabwysiadu yn cael ei gyflwyno i fwrdd yr ymddiriedolwyr dair gwaith y flwyddyn.
* Arolygu allanol drwy gyrff rheoleiddio h.y., Arolygiaeth Gofal Cymru (AGC)

**Adborth a Chanmoliaeth**

Rydym bob amser yn edrych ar ffyrdd o wella ein gwasanaeth ac felly rydym bob amser yn croesawu eich adborth, eich sylwadau, a'ch canmoliaeth am unrhyw agwedd ar y gwasanaeth rydych chi wedi eu derbyn. Bydd y rhain yn cael eu defnyddio i sicrhau gwelliannau parhaus i wasanaethau.

**Cwynion a Chynrychiolaeth**

Mae plant sydd wedi'u lleoli gyda Barnardo's yn cael mynediad at weithdrefn gwyno a bydd plant yn cael eu hannog a'u cefnogi i godi unrhyw bryderon a gwneud cwyn pan fyddan nhw'n dymuno gwneud hynny. Bydd eiriolwr, naill ai eu Gweithiwr Cymdeithasol, eu rhiant mabwysiadol neu eu gweithiwr hawliau plant, neu ffrind yn eu helpu a'u cefnogi i gael eu clywed. Cymerir dymuniadau personol plant i ystyriaeth, pan fo hynny'n briodol, yn ogystal â'u hoedran, eu gallu a'u dealltwriaeth.

**Y nodau:**

• Sicrhau gwneud yn iawn dros blant a phobl ifanc a rhieni mabwysiadol drwy brosesau agored a theg.

• Hyrwyddo cyfranogiad plant, pobl ifanc, a'u teuluoedd.

• Diogelu ac amddiffyn plant, pobl ifanc ac oedolion sy'n agored i niwed trwy ddarparu proses iddynt i godi pryderon am y gwasanaeth maen nhw'n ei dderbyn

• Gwella'r broses o ddarparu gwasanaethau drwy ddysgu o gwynion a sylwadau

Mae gan bob darpar fabwysiadwr cymeradwy fynediad at weithdrefn gwyno Barnardo’s a bydd yn cael gwybodaeth am sut i gysylltu /cwyno gan gynnwys cwyn i'r corff arolygiaeth berthnasol trwy wybodaeth ysgrifenedig a ddarperir o ymholiad a’r tu hwnt. Mae gan Barnardo's brif reolwr/cynghorydd dynodedig ar gyfer cwynion er mwyn sicrhau bod yr holl bryderon yn cael eu cefnogi'n llawn a'u rheoli mewn ffordd sy'n ddefnyddiol ac yn cydymffurfio â'r weithdrefn a'r polisi cwyno.

Yng Nghymru, ar ôl i gais darpar fabwysiadwr gael ei ystyried gan Banel nad yw'n argymell cymeradwyo, mae gan ymgeiswyr fynediad at y Mecanwaith Adolygu Annibynnol (IRM) drwy Weithdrefnau Cynrychiolaeth y Panel (y mae copïau ohonynt ar gael mewn canghennau).

Yn ogystal â hawliau darpar fabwysiadwyr i gael mynediad i'r IRM os yw'n briodol, gall mabwysiadwyr hefyd gyrchu gweithdrefnau cwyno Barnardo.

**Polisi Cwynion a Sylwadau - crynodeb**

## Ar gyfer pwy mae'r Polisi Cwynion?

* Darpar fabwysiadwyr cyn iddynt gael eu hystyried gan banel.
* Plant a phobl ifanc sy'n anhapus gyda'r ffordd y maen nhw wedi cael eu trin gan Barnardo's.
* Defnyddwyr gwasanaeth eraill sy’n oedolion.

## I bwy y mae cwynion yn cael eu gwneud?

* Darpar fabwysiadwyr cyn iddynt gael eu hystyried gan banel.
* Mabwysiadwyr cymeradwy wedi’r panel.
* Mabwysiadwyr ar unrhyw adeg o fewn 12 mis ar ôl dod i’r cysylltiad ffurfiol â Barnardo's ddod i ben.
* Plant a phobl ifanc sydd wedi eu lleoli trwy wasanaeth Barnardo's ac sy’n anhapus gyda'r ffordd y maen nhw wedi cael eu trin gan Barnardo's.
* Defnyddwyr gwasanaeth eraill sy’n oedolion.

## Beth sy'n digwydd nesaf?

*Cam 1 – datrys y gŵyn yn lleol:*

* Cysylltir â'r achwynydd i egluro'r gŵyn.
* Mae person priodol o fewn y gwasanaeth neu weithiwr arall o'r gwasanaeth yn ymchwilio i'r gŵyn.
* Mae'r ymchwilydd a'r achwynydd yn cwrdd i drafod y casgliad ac unrhyw argymhellion y mae’n bosibl a fydd yn cael eu cynghori i gywiro pethau.
* Safon yr ymchwiliad yw ei gwblhau o fewn:
  + - 10 diwrnod gwaith ar ôl i’r rheolwr cyfrifol dderbyn y gŵyn.
* Os yw'r achwynydd yn anhapus â'r canlyniad, mae ganddyn nhw'r hawl i drefnu i’r gŵyn gael ei harchwilio eto o dan Gam 2 o'r Drefn. Mae gan yr achwynydd 20 diwrnod ar ôl cael gwybod am ganlyniad Cam 1 i ofyn am ymchwiliad Cam 2.

*Cam 2 - datrysiad, defnyddio rhywun annibynnol o'r gwasanaeth i ymchwilio i'r gŵyn:*

* Penodir uwch reolwr o Barnardo's sy’n annibynnol ar y gwasanaeth a Cam 1 a fydd yn cynnal ymchwiliad Cam 2.
* Penodir person annibynnol nad yw’n cael ei gyflogi gan Barnardo's i weithio ochr yn ochr â'r uwch reolwr sy’n cynnal yr ymchwiliad i sicrhau bod y drefn briodol yn cael ei dilyn yn unol â’r weithdrefn a’r polisi a’i fod yn deg i'r achwynwyr.
* Maen nhw'n ail-edrych ar y gŵyn ar ôl siarad â'r achwynydd.
* Maen nhw’n cynhyrchu adroddiadau ar gyfer Pennaeth Busnes y gwasanaethau Lleoli mewn Teuluoedd a fydd, ar ôl eu hystyried, yn cysylltu â'r achwynydd i roi gwybod am y penderfyniad ynghylch y canlyniad ac am unrhyw gamau os oes angen.
* Mae ymchwiliad cam 2 yn cael ei gwblhau o fewn 25 diwrnod gwaith
* Os yw achwynydd yn anhapus gyda'r canlyniad o hyd gellir gwneud cais i symud ymlaen i Gam 3 ac mae’n rhaid gwneud hyn o fewn 20 diwrnod gwaith ar ôl derbyn canlyniad yr ymchwiliad Cam 2.
* Mae cam 3 yn adolygiad o'r broses gwynion a gall wneud argymhellion ar gyfer datrysiadau.
* Cynhelir adolygiad cam 3 ar lefel cyfarwyddwr, sy'n annibynnol ar Asiantaeth Fabwysiadu Barnardo's ac fel arfer bydd yn cael ei gwblhau o fewn:
* 45 diwrnod gwaith ar ôl i’r cais gael ei wneud a'i gytuno.

**Ffyrdd eraill o gwyno**

Gall achwynwyr gysylltu’n uniongyrchol â'r corff rheoleiddio perthnasol, Arolygiaeth Gofal Cymru neu'r Ombwdsmon ar unrhyw adeg. Mae gan Arolygiaeth Gofal Cymru'r pŵer i ymchwilio i'r gŵyn ei hun neu ei gwneud yn ofynnol i Barnardo's neu i'r awdurdod lleol perthnasol wneud hynny, ond nid yw'n gorff sy’n ymchwilio i gwynion ei hun.

**Manylion Awdurdod Cofrestru**

**Arolygiaeth Gofal Cymru (CIW)**

Parc Busnes Rhyd-y-car,

Merthyr Tudful

CF48 1UZ

E-bost: [ciw@gov.wales](mailto:ciw@gov.wales)

**Manylion cyswllt perthnasol eraill**

**Cwynion**

Barnardo’s Youth Village

Hudson Street,

North Shields,

NE30 1DL

E-bost: [cs.complaints@barnardos.org.uk](mailto:cs.complaints@barnardos.org.uk)

**Barnardo’s Cymru / Wales**

Tŷ Britannia

Van Road

Caerffili

CF83 3GG

Rhif ffôn: 02920 484316

E-bost: [cs.complaints@barnardos.org.uk](mailto:cs.complaints@barnardos.org.uk)

*Gallech hefyd anfon neges destun neu gysylltu drwy e-bost – gweler y wybodaeth o dan Brif Swyddfa Barnardo's*

**Yr Ombwdsmon**

Mae gan achwynwyr yr hawl i gysylltu â'r corff arolygu ar gyfer gwaith mabwysiadu, Arolygiaeth Gofal Cymru neu'r Ombwdsmon Gwasanaethau Cyhoeddus os ydyn nhw’n anfodlon o hyd.

Gellir cysylltu â'r Ombwdsmon Gwasanaethau Cyhoeddus yn:

Ombwdsmon Gwasanaethau Cyhoeddus Cymru

1 Ffordd yr Hen Gae

Pencoed

CF35 5LJ

Rhif ffôn

0300 790 0203

I gael mwy o wybodaeth am hygyrchedd, cliciwch [yma.](https://www.ombwdsmon.cymru/hygyrchedd/)

E-bost: [ask@ombudsman.cymru](mailto:ask@ombudsman.wales)

**Comisiynydd Plant Cymru**

Gellir cael hyd i ffynhonnell gymorth arall i blentyn neu i berson ifanc drwy law’r Comisiynydd Plant;

Comisiynydd Plant Cymru

Tŷ Ystumllwynarth

Ffordd y Ffenics

Llansamlet

Abertawe

SA7 9FS

01792 765600

[post@childcomwales.org.uk](mailto:post@childcomwales.org.uk)

Rheolwr Contract

Independent Review Mechanism (IRM)

Unit 4, Pavilion Business Park,

Royds Hall Road, Wortley,

Leeds, LS12 6AJ

0845 450 3956

irm@irm.org.uk

[www.independentreviewmechanism.org.uk](http://www.independentreviewmechanism.org.uk)

